
OPETUSSUUNNITELMA PERUSTUU OPPIMISKÄSITYKSEEN, JONKA MUKAAN OPPILAS ON AKTIIVINEN TOIMIJA. 
· Oppilas asettaa tavoitteita ja ratkaisee ongelmia sekä itsenäisesti että yhdessä muiden kanssa. 
· Myönteiset tunnekokemukset, oppimisen ilo ja uutta luova toiminta edistävät oppimista ja innostavat kehittämään omaa osaamista.
· Oppiminen tapahtuu vuorovaikutuksessa toisten oppilaiden, opettajien ja muiden aikuisten sekä eri yhteisöjen ja oppimisympäristöjen kanssa. 
· Oppiminen on yksin ja yhdessä tekemistä, ajattelemista, suunnittelua, tutkimista ja näiden prosessien monipuolista arvioimista.
· Oppilaita ohjataan ottamaan huomioon toimintansa seuraukset ja vaikutukset muihin ihmisiin ja ympäristöön. 
· Yhdessä oppiminen edistää oppilaiden luovan ja kriittisen ajattelun ja ongelmanratkaisun taitoja sekä kykyä ymmärtää erilaisia näkökulmia. 
· Oppiminen on monimuotoista ja sidoksissa opittavaan asiaan, aikaan ja paikkaan.
· Oppimaan oppimisen taitojen kehittyminen on perusta tavoitteelliselle ja elinikäiselle oppimiselle.
· Tietojen ja taitojen oppiminen on kumuloituvaa ja se vaatii usein pitkäaikaista ja sinnikästä harjoittelua.
· Oppimisprosessin aikana vahvistetaan oppilaan minäkuvaa sekä pystyvyyden tunnetta ja itsetuntoa 
· Monipuolisen myönteisen ja realistisen palautteen antaminen ja saaminen

PERUSOPETUKSEN ARVOPOHJA
· Oppilaan ainutlaatuisuus ja oikeus hyvään opetukseen
· Ihmisyys, sivistys, tasa-arvo ja demokratia
· Kulttuurinen moninaisuus rikkautena
· kestävän elämäntavan välttämättömyys

LAAJA-ALAISET OPPIMISEN TAVOITTEET
Laaja-alaisella osaamisella tarkoitetaan tietojen, taitojen, arvojen, asenteiden ja tahdon muodostamaa kokonaisuutta. Osaaminen tarkoittaa myös kykyä käyttää tietoja ja taitoja tilanteen edellyttämällä tavalla. Laaja-alaisen osaamisen lisääntynyt tarve nousee ympäröivän maailman muutoksista. Ihmisenä kasvaminen, opiskelu, työnteko sekä kansalaisena toimiminen nyt ja tulevaisuudessa edellyttävät tiedon- ja taidonalat ylittävää ja yhdistävää osaamista.
Arvot, oppimiskäsitys ja toimintakulttuuri luovat perustan osaamisen kehittymiselle. Kukin oppiaine rakentaa osaamista oman tiedon- ja taidonalansa sisältöjä ja menetelmiä hyödyntäen.
1. Ajattelu ja oppimaan oppiminen (L1)
2. Kulttuurinen osaaminen, vuorovaikutus ja ilmaisu (L2)
3. Itsestä huolehtiminen ja arjen taidot (L3)
4. Monilukutaito (L4)
5. Tieto- ja viestintäteknologinen osaaminen (L5)
6. Työelämätaidot ja yrittäjyys (L6)
7. Osallistuminen, vaikuttaminen ja kestävän tulevaisuuden rakentaminen (L7)

OPPIAINEIDEN KESKEISET TAVOITTEET, SISÄLLÖT JA ARVIOINTI ENSIMMÄISELLÄ LUOKALLA.

ÄIDINKIELI JA KIRJALLISUUS
· lukutaidon kehittäminen: sujuva sanatasoinen lukeminen
· hallitsee tavuttamisen
· piirtää ja tunnistaa isot ja pienet kirjainmuodot
· kynäote, kirjoitusasento
· sanatasoisesta kirjoittamisesta pienten tekstien tuottamiseen
· tutustuminen monipuoliseen ja ikätasoiseen lastenkirjallisuuteen sekä tietoteksteihin
· sanavaraston laajentaminen
· kirjastoon tutustuminen

MATEMATIIKKA
· lukumäärän, lukusanan ja numeromerkinnän yhteyden oppiminen 
· lukujen 0 - 10 hajottaminen ja koonti 
· yhteen- ja vähennyslaskun yhteyden ymmärtäminen 
· kymmenylitys yhteen- ja vähennyslaskussa sujuvaksi 
· kymmenjärjestelmän rakenteeseen tutustuminen 
· lukujonotaitojen kehittäminen lukualueella 0 – 100
· mittaamisen käsitteen ymmärtäminen 
· geometrisiin muotoihin tutustuminen sekä kellonajat tasan ja puoli 

YMPÄRISTÖOPPI
· tunnetaidot, itsensä ja muiden arvostaminen, ryhmäytyminen
· käytöstavat, yhteiset säännöt, fyysinen ja henkinen koskemattomuus, kiusaamisen ennaltaehkäisy
· ihmisen elämänkaari, kehon osat 
· oma hyvinvointi, terveet elämäntavat (lepo, liikunta, ravinto, puhtaus, pukeutuminen)
· turvataidot, turvallisuus lähiympäristössä ja liikenteessä, turvallinen ja asianmukainen viestintä
· elollinen ja eloton 
· koulun lähiympäristön eliöiden havainnointi, pienimuotoisten tutkimusten harjoitteleminen
· vuodenajat, vuorokaudenajat, viikonpäivät 
· sään havainnointi ja kuvaaminen 
· kartan idea  
· kierrätys, lajittelu ja luonnonsuojelu 

ENGLANTI, USKONTO, ELÄMÄNKATSOMUSTIETO, TAITO- JA TAIDEAINEET sekä LISÄTIETOA KAIKISTA ALAKOULUSSA OPETETTAVISTA OPPIAINEISTA:
· oppiainekohtaiset tavoitteet löytyvät seuraavasta osoitteesta: https://peda.net/laukaa/pops/luku13/13-4_oppiaineet













ARVIOINTI
Näiden kriteerien tarkoituksena on yhtenäistää koulun arviointia. Suoritukset arvioidaan suhteessa oppilaiden kehitystasoon ja opetussuunnitelman tavoitteisiin. Yleiset kriteerit kuvaavat oppilaan opintomenestystä sanallisessa arvioinnissa. Työskentelytaidot arvioidaan osana oppiaineen arviointia. Nämä kriteerit esitellään oppilaille ja heidän huoltajilleen lukuvuoden alussa.
Osaat kiitettävästi
· Oppilas on saavuttanut oppiaineen keskeiset tavoitteet kiitettävästi ja pystyy yleensä hyödyntämään ja soveltamaan oppimaansa töissään ja tehtävissään. Hän työskentelee oma-aloitteisesti ja itsenäisesti. Hän suoriutuu hyvin tehtävistään ja osallistuu aktiivisesti oppituntien kulkuun. Hän on kiinnostunut oppiaineesta.
Osaat hyvin
· Oppilas on saavuttanut oppiaineen keskeiset tavoitteet ja pystyy usein hyödyntämään oppimaansa töissään ja tehtävissään. Hän työskentelee yleensä itsenäisesti ja vastuullisesti. Hän tekee työnsä hyvin ja osallistuu oppituntien kulkuun rakentavasti.
Osaat kohtalaisesti
· Oppilas on saavuttanut oppiaineen keskeiset tavoitteet osittain tai puutteellisesti, mutta hän pystyy ajoittain hyödyntämään oppimaansa töissään ja tehtävissään. Hän selviytyy perustehtävistä kohtalaisesti tai niissä on vaikeuksia. Hänen työskentelynsä on ajoittain vaihtelevaa ja passiivista.
Tarvitset harjoitusta
· Oppilas on saavuttanut vain joitakin oppiaineen keskeisistä tavoitteista. Hänen työskentelynsä on erittäin passiivista ja hänen on vaikea selviytyä perustehtävistä. Hän osallistuu oppituntein kulkuun vain harvoin ja asenne koulutyöhön on melko kielteinen.
Hylätty
· Oppilaan työskentely on heikkoa ja tuesta huolimatta hän ei ole saavuttanut oppiaineen keskeisiä tavoitteita. Oppilas on erittäin passiivinen ja suhtautuu välinpitämättömästi tai kielteisesti koulutyöhön. Hän ei selviydy perustehtävistä.
· Vuosiluokan oppimäärään sisältyvät opinnot hyväksytysti suorittanut oppilas siirtyy seuraavalle luokalle. Jos oppilaalla ei ole hyväksyttyä suoritusta jostakin aineesta, varataan hänelle mahdollisuus lukuvuoden päätyttyä osoittaa saavuttaneensa hyväksytyt tiedot ja taidot hylätyssä aineessa. Mikäli oppilas ei ole suorittanut opintoja hyväksytysti tai jos se on yleisen koulumenestyksen vuoksi tarkoituksenmukaista, oppilas voidaan jättää luokalle. Oppilaan huoltaja voi tehdä esityksen oppilaan jättämisestä yleisen koulumenestyksen vuoksi vuosiluokalle.

